CELEX: 62017TN0439
Language: fi
Date: 2017-07-14 00:00:00
Title: Asia T-439/17: Kanne 14.7.2017 – Yellow Window v. EIGE

9.10.2017   
            
            
               FI
            
            
               Euroopan unionin virallinen lehti
            
            
               C 338/15
            
         Kanne 14.7.2017 – Yellow Window v. EIGE
   (Asia T-439/17)
   (2017/C 338/16)
   Oikeudenkäyntikieli: englanti
   
      Asianosaiset
   
   
      Kantaja: Yellow Window (Antwerpen, Belgia) (edustaja: asianajaja M. Velardo)
   
      Vastaaja: Euroopan tasa-arvoinstituutti (EIGE)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 8.5.2017 päivätyn riidanalaisen päätöksen, jolla on hylätty kantajan tarjous menettelyssä EIGE/2017/OPER/04 ”Female Genital Mutilation: Estimating Girls at Risk”, ja päätökset valita toisen tarjoajan tekemä tarjous ja tehdä hankintasopimus tämän kanssa;
            
         
               —
            
            
               velvoittaa vastaajan korvaamaan kantajalle aiheutuneen vahingon sekä maksamaan kahdeksan prosentin koron tai toissijaisesti maksamaan kantajalle korvauksen ja kahdeksan prosentin koron
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että yhdenvertaisen kohtelun periaatetta ja avoimuusperiaatetta on loukattu, että huolellisuusvelvoitetta ja luottamuksellisuuden noudattamisvelvollisuutta ei ole noudatettu ja että on tehty ilmeinen arviointivirhe.
            
         
               2)
            
            
               Toinen kanneperuste, joka perustuu perustelujen epäjohdonmukaisuuteen ja suhteellisuusperiaatteen loukkaamiseen kantajan tarjousta arvioitaessa.
            
         
               3)
            
            
               Kolmas kanneperuste, joka perustuu hyvää hallintoa koskevan oikeuden loukkaamiseen.